Israelul anunță o probabilă legătură între vaccinul Pfizer şi cazurile de miocardită. Reacția companiei farmaceutice.
În Israel, între decembrie 2020 şi mai 2021 au fost raportate 275 de cazuri de miocardită la peste 5 milioane de persoane vaccinate. Majoritatea pacienţilor care au suferit inflamaţii cardiace au petrecut maxim patru zile în spital. Pfizer susține că nu a fost stabilită nicio legătură cauzală cu vaccinul său.
Ministerul Sănătăţii din Israel a anunțat marţi că au fost raportate cazuri de inflamaţie cardiacă la bărbații tineri care s-au vaccinat anti-Covid cu serul de la Pfizer. Autoritățile susțin că, probabil, ar exista o legătură între vaccin și cazurile de miocardităÎn Israel, între decembrie 2020 şi mai 2021 au fost raportate 275 de cazuri de miocardită la mai mult de 5 milioane de persoane vaccinate, a declarat ministerul prezentând rezultatele unui studiu care a examinat problema.Majoritatea pacienţilor care au suferit inflamaţii cardiace au petrecut maxim patru zile în spital şi 95% din cazuri au fost clasificate drept uşoare, potrivit studiului, despre care ministerul a spus că a fost condus de trei echipe de experţi.Studiul a constatat că "există o legătură probabilă între administrarea celei de-a doua doze de Pfizer şi apariţia miocarditei la bărbaţii cu vârste cuprinse între 16 şi 30 de ani", se arată într-un comunicat.Conform concluziilor, o astfel de legătură a fost observată mai mult în rândul bărbaților cu vârste cuprinse între 16 și 19 ani decât la ​​alte grupe de vârstă.Pfizer a declarat că este conştientă de observaţiile israeliene ale miocarditei, menţionând că nu a fost stabilită nicio legătură cauzală cu vaccinul său.Aproximativ 55% din populaţia Israelului a fost deja vaccinată.